39. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.2/7/5182 της 31 Ιαν./7  Φεβρ. 1974 (ΦΕΚ Β΄ 131) Περί μεταφερομένων μαθημάτων εις επόμενον έτος σπουδών. Έχοντες υπ’ όψει τας διατάξεις της παρ. 5 της υπ’ αριθ. 107/1962 Π.Υ.Σ., κυρωθείσης δια του αρθρ. 1 του Ν.Δ. 4263/1962 «περί κυρώσεως της υπ’ αριθ. 107/1962 Π.Υ.Σ. περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων», την υπ’ αριθ. Φ.141.3/15/107123/2.11.1973 (ΦΕΚ 1317/Β΄/3.11. 1973), ημετέραν απόφασιν, αποφασίζομεν: Τροποποιούντες την παρ. 2 του αρθρ. 2 της υπ’ αριθ. Φ.141.3/15/107123/2.11.1973 ημετέραν απόφασιν «περί τμηματικών και πτυχιακών εξετάσεων φοιτητών Ανωτάτων Εκπαιδευτικών Ιδρυμάτων» (ΦΕΚ 1317/Β΄/3.11.1973), επιτρέπομεν όπως φοιτηταί, απορριπτόμενοι κατά την υπό της ως άνω αποφάσεως προβλεπομένην τρίτην εξεταστικήν περίοδον εις τρία μαθήματα, εγγράφωνται εις το επόμενον έτος σπουδών, ανεξαρτήτως έτους, εξ ου μεταφέρονται τα μαθήματα ταύτα. Η παρούσα δημοσιευθήτω δια της Εφημερίδος της Κυβερνήσεως. 